́же то́ль ско́рую причиня́етъ болѣ́знь душѝ, я́коже мы́сль ѡ сме́рти: нижѐ неви́димое предспѣ́яніе, я́коже самоукоре́ніе, и ѿсѣче́ніе свои́хъ хотѣ́ній: нижѐ неви́димую поги́бель, я́коже мнѣ́ніе и самоуго́діе: нижѐ вино́вно ѿвраще́нія бж҃ія, и наказа́нія человѣ́ча, я́коже ропта́ніе: нижѐ удо́бѣе приво́дитъ къ согрѣше́нію, я́коже смуще́ніе и многоглаго́ланіе: нижѐ благопоспѣ́шнѣе къ стяжа́нію добродѣ́тели, я́коже уедине́ніе и сѣ́тованіе: нижѐ ко благоразу́мію и благодаре́нію, я́коже размышле́ніе дарѡ́въ бж҃іихъ, и на́шихъ ѕѡ́лъ: нижѐ къ возраще́нію благодѣя́ніи, я́коже си́хъ благохвалє́нія: нижѐ нево́льное спасе́ніе подава́ти ѻбы́че я́коже искушє́нія: нижѐ ближа́йшій пу́ть ко хрс̑ту̀, си́рѣчь къ безстра́стію и прему́дрости дх҃а, я́коже пу́ть ца́рскій уклоня́ющійся во все́мъ превосхожде́ній и ѡскудѣ́ній: нижѐ и́на добродѣ́тель мо́жетъ пости́гнути во́лю бж҃ію я́коже смиренному́дріе, и є́же ѡста́вити вся́ко разумѣ́ніе и во́лю свою̀: нижѐ содѣ́йствовати во вся́ко дѣ́ло бла́го, я́коже чи́стая моли́тва: нижѐ возбраня́етъ стяжа́ніе добродѣ́телей, я́коже пристра́стіе и возноше́ніе мы́сли, а́ще и ѕѣлѡ̀ ма́ло бу́детъ